CELEX: 62009CB0278
Language: da
Date: 2009-11-20 00:00:00
Title: Sag C-278/09: Domstolens kendelse (Ottende Afdeling) af 20. november 2009 — Olivier Martinez og Robert Martinez mod MGN LIMITED (anmodning om præjudiciel afgørelse fra Tribunal de grande instance de Paris — Frankrig) (Forordning (EF) nr. 44/2001 — retternes kompetence på det civil- og handelsretlige område — retter, der ikke kan forelægge en anmodning om præjudiciel afgørelse for Domstolen i medfør af artikel 68, stk. 1, EF — Domstolen ikke kompetent)

30.1.2010   
            
            
               DA
            
            
               Den Europæiske Unions Tidende
            
            
               C 24/18
            
         Domstolens kendelse (Ottende Afdeling) af 20. november 2009 — Olivier Martinez og Robert Martinez mod MGN LIMITED (anmodning om præjudiciel afgørelse fra Tribunal de grande instance de Paris — Frankrig)
   (Sag C-278/09) (1)
   
   (Forordning (EF) nr. 44/2001 - retternes kompetence på det civil- og handelsretlige område - retter, der ikke kan forelægge en anmodning om præjudiciel afgørelse for Domstolen i medfør af artikel 68, stk. 1, EF - Domstolen ikke kompetent)
   2010/C 24/30
   Processprog: fransk
   
      Den forelæggende ret
   
   Tribunal de grande instance de Paris
   
      Parter i hovedsagen
   
   
      Sagsøgere: Olivier Martinez og Robert Martinez
   
      Sagsøgt: MGN LIMITED
   
      Sagens genstand
   
   Anmodning om præjudiciel afgørelse — Tribunal de grande instance de Paris — fortolkning af artikel 2 og artikel 5, stk. 3, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 12, s. 1) — hvilken ret, der har kompetence til at påkende søgsmål vedrørende krænkelse af privatlivets fred og retten til et portræt, efter at oplysninger og fotografier er blevet lagt på et websted, som udsendes fra en server, der er placeret i en anden medlemsstat end den, hvor klageren har bopæl — fastlæggelse af stedet, hvor skadetilføjelsen fandt sted — relevansen for fastlæggelsen af dette sted af antallet af opkoblinger til det omtvistede websted, som foretages fra den stat, hvor klageren har bopæl, sidstnævntes nationalitet og i givet fald af det sprog, som de omtvistede oplysninger udsendes på.
   
      Konklusion
   
   De Europæiske Fællesskabers Domstol har ikke kompetence til at besvare det spørgsmål, der er forelagt af Tribunal de grande instance de Paris i sag C-278/09.
   
      (1)  EUT C 220 af 12.9.2009.